gl gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en ca pt gl gl gl en pt gl es
Patrimonio heráldico – Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
Distinción, combinada coa sinxeleza propia do mundo rural
A nobreza de Galicia deixou a súa pegada na arquitectura civil e relixiosa. A partir da Baixa Idade Media proliferou a tendencia de incorporar o escudo de armas como elemento identificador das diferentes linaxes nobiliarias. Habitualmente están presentes en pazos, casas grandes, torres e mesmo en igrexas e capelas sendo testemuñas da nosa historia.
No municipio de Barreiros destacan varias casas brasonadas como as de Seixo da Veiga (San Xusto de Cabarcos), o pazo de San Caetano (Celeiro de Mariñaos); o pazo de Outeiro, o pazo de Triana, a casa-torre de Pumarín (estes tres en San Miguel de Reinante); e a Casa de Rocha en Viladaíde (San Cosme de Barreiros). Se ben, algunhas delas foron obxecto de diversas reformas ao longo da historia.
Ademais do propio edificio, xeralmente os pazos e casas grandes acollen outras dependencias dedicadas ás labores agrícolas ou gandeiras como hórreos, pombais, adegas, pozos e mesmo fornos de pan.
No tocante á arquitectura relixiosa atopamos escudos na Capela de San Bartolo (San Cosme de Barreiros) e no retablo maior da ermida de San Caetano (Celeiro de Mariñaos).
Plans para gozar do patrimonio civil-brasonado
Percorrido turístico-cultural “O Barreiros de antano”
Desfruta do patrimonio heráldico
Centro Sociocultural, Rúa Vila, 78 bis.
De luns a venres de 10:00h a 13:30h.